**27.4.2020.**

Dragi učenici!

Srdačno vas pozdravljam na početku još jednog tjedna nastave na daljinu. Ovaj tjedan će nam biti nešto kraći. U petak je Međunarodni praznik rada i neće biti nastave. No, krenimo s današnjom nastavom…

**MATEMATIKA – Dijeljenje brojem 1 i nula kao djeljenik** (vježba)

Nadam se da vam je sve jasno što se tiče dijeljenja brojem 1 i nulom kao djeljenikom i da ste upamtili sva ona pravila koja ste prepisali u matematičke bilježnice. Danas ćete malo vježbati i primijeniti ta pravila kod rješavanja zadataka.

**U radnoj bilježnici na str. 91. riješite 2., 3., 4. i 5. zadatak.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIRODA I DRUŠTVO – Moj zavičaj** (udžbenik str. 76. i 77.)

U TV školi ste imali prilike vidjeti lijepe fotografije različitih zavičaja u našoj domovini te se nadam da ste prepoznali na kojoj od tih fotografija je vaš zavičaj.

Što je to ZAVIČAJ?

ZAVIČAJ je mjesto u kojem ŽIVITE i IDETE U ŠKOLU. On obuhvaća SUSJEDNA MJESTA i OKOLNI PROSTOR.

U našoj domovini Republici Hrvatskoj razlikujemo:

1. BREŽULJKASTI ZAVIČAJ (prevladavaju brežuljci)
2. GORSKI ZAVIČAJ (prevladavaju gore, planine)
3. NIZINSKI ZAVIČAJ (prevladavaju nizine)
4. PRIMORSKI ZAVIČAJ (kraj uz more)

**Naš zavičaj je PRIMORSKI ZAVIČAJ.**

**Fotografije različitih zavičaja možete pogledati u udžbeniku na str. 76. i 77. Također pogledajte i prezentaciju Različiti zavičaji koju sam stavila na web stranicu.**

U vaše bilježnice iz PID ćete zapisati sljedeće:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Različiti zavičaji

ZAVIČAJ je mjesto u kojem živim i kraj oko njega.

Hrvatski zavičaji:

1. BREŽULJKASTI ZAVIČAJ (brežuljci, voćnjaci, vinogradi, domaće životinje)
2. GORSKI ZAVIČAJ (gore, planine, šume, pašnjaci, divlje životinje)
3. NIZINSKI ZAVIČAJ (nizine-ravnice, naselja, velike rijeke, domaće životinje)
4. PRIMORSKI ZAVIČAJ (more, obala, naselja, životinje u moru i uz more, biljke uz more)

Moj zavičaj zove se PRIMORSKI ZAVIČAJ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**HRVATSKI JEZIK – H. Bordeaux: Moj djed i moj zavičaj** (čitanka str. 90.,91.)

**Pogodite rješenje ove zagonetke**: On je mome tati tata, a najviše voli mene i brata. Tko je on? Sigurna sam da ste svi odmah pogodili rješenje.

Otvorite čitanku i pročitajtepriču o jednom dječaku, njegovom djedu i njihovom zavičaju.

Nakon što pažljivo pročitate priču, **usmeno** potpunim rečenicama odgovorite na pitanja ispod teksta. Jeste li prepoznali o kojem zavičaju je riječ u priči?

Zatim **otvorite vaše pisanke i napišite** sljedeće:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

27.4.2020.

Henry Bordeaux

Moj djed i moj zavičaj

Likovi: - djed (star, mudar, darežljiv, voli prirodu)

- unuk (mlad, zadivljen, sretan)

Priča govori o djedu, unuku i zavičaju.

Djed je poučio unuka kako da voli svoj zavičaj.

\_\_\_\_\_ \_\_\_\_\_ \_\_\_\_\_ \_\_\_\_ \_\_\_\_\_\_ \_\_\_\_\_ \_\_\_\_\_ \_\_\_\_\_\_ \_\_\_\_ \_\_\_\_\_ \_\_\_\_\_

**Za domaću zadaću naučite izražajno čitati priču i riješite zadatke u radnoj bilježnici na str. 85. i 86.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RI Move-SPORTSKA LEKTIRA**

Video s prezentacijom treće knjige iz serija Sportske lektire nalazi se na linku:

[3. Sportska lektira - JEDRENJE - Igranje s vjetrom](https://www.youtube.com/watch?v=en1LnmSzrVw&t=16s)

**Vaš je zadatak samo** **pogledati video prezentaciju.**

Nadam se da će vam se i ova priča svidjeti.

Pozdravlja vas vaša učiteljica Mirjana!